Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 39/2004.(IV.7.)GKM rendelettel módosított 8/2003.(II.19)GKM rendeletet.
Paragraph Index: 2084

6. Csomagolóeszközök és tartányok gyártása A szálvázas műanyagból gyártott tankkonténerek, ill. tartányos cserefelépítmények tervezésére, gyártására, szerelvényeire, típusjóváhagyására, vizsgálatára és jelölésére vonatkozó követelmények 6.9 Szálvázas műanyag tartányok gyártása Megjegyzés: A mobil tartányokra és az UN többelemes gázkonténerekre (UN MEG-konténerekre) lásd a 6.7 fejezetet; a fémből gyártott, tartálykocsikra, leszerelhető tartányokra, tankkonténerekre és tartányos cserefelépítményekre, valamint a battériás kocsikra és többelemes gázkonténerekre (MEG-konténerekre) az UN MEG-konténerek kivételével lásd a 6.8 fejezetet; a hulladékok szállítására szolgáló, vákuummal üzemelő tartányokra lásd a 6.10 fejezetet. 6.9.1 Általános előírások 6.9.1.1 A szálvázas műanyag tartányokat az illetékes hatóság által elismert minőségbiztosítási program szerint kell tervezni, gyártani és vizsgálni; a laminálási munkákat és a műanyag betétek hegesztését csak szakképzett személyzet végezheti az illetékes hatóság által elismert eljárással. 6.9.1.2 A szálvázas műanyag tartányok tervezésére és vizsgálatára a 6.8.2.1.1, a 6.8.2.1.7, a 6.8.2.1.13, a 6.8.2.1.14 a) és b), a 6.8.2.1.25, a 6.8.2.1.27, a 6.8.2.1.28 és a 6.8.2.2.3 pont előírásait ugyancsak be kell tartani. 6.9.1.3 A szálvázas műanyag tartányokhoz fűtőelemek nem használhatók. 6.9.2 Gyártás 6.9.2.1 A tartányt alkalmas anyagból kell gyártani, amely a –40 ˚C és +50 ˚C közötti üzemi hőmérséklet-tartományban összeférhető a szállítandó anyaggal, kivéve, ha annak az országnak az illetékes hatósága, amelyben a szállítás történik, a különleges éghajlati viszonyok miatt más hőmérséklet-tartományt ír elő. 6.9.2.2 A tartány a következő három fő részből áll: – belső betét, – szerkezeti réteg, – külső réteg. 6.9.2.2.1 A belső betét a tartányfal belső része, amely tartós vegyszerállósága révén elsődleges gátat képez a szállítandó anyaggal szemben, így megakadályoz minden veszélyes reakciót a tartány tartalmával, ill. megakadályozza a szerkezeti réteg minden olyan, lényeges gyengülését, amit a szállított anyagnak a belső betéten keresztüli diffúziója okozna. A belső betét vagy szálvázas műanyag vagy hőre lágyuló műanyag betét lehet. 6.9.2.2.2 A szálvázas műanyag betétnek a következőkből kell állnia:

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes